43. ΒΑΣΙΛΙΚΟΝ ΔΙΑΤΑΓΜΑ υπ' αριθ. 205 της 28 Μαρτ./11 Απρ. 1963 (ΦΕΚ Α' 44) Περί ονομασίας και κατατάξεως των Τεχνικών Σχολών των άρθρ. 16 και 20 του Ν.Δ. 3971/ 1959 εις βαθμίδας εκπαιδεύσεως. Έχοντες υπ' όψει τας διατάξεις των άρθρ. 23 και 27 του Ν.Δ. 3971/1959 και του άρθρ. 5 του Ν.Δ. 3973/1959 μετά α)γνωμοδότησιν του Συντονιστικού Συμβουλίου Επαγγελματικής Εκπαιδεύσεως, περιλαμβανομένην εις την υπ' αριθ. 9/14-6-1961 πράξιν αυτού, β)γνωμοδότησιν του Ανωτάτου Συμβουλίου Εκπαιδευτικού Προγράμματος Επαγγελματικής Εκπαιδεύσεως, περιλαμβανομένην εις την υπ' αριθ. 3/1963 πράξιν αυτού και γ)γνωμοδότησιν του Συμβουλίου της Επικρατείας, περιλαμβανομένην εις την υπ' αριθ. 117/20.2.1963 πράξιν αυτού, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: 1.Τα Δημόσια Τεχνικά Σχολεία Κατωτέρας Επαγγελματικής Εκπαιδεύσεως του άρθρ. 20 του Ν.Δ. 3971/1959 και αι αντίστοιχοι προς αυτά Κατώτεραι Ιδιωτικαί Τεχνικαί Σχολαί κατατάσσονται εις την πρώτην βαθμίδα της Μέσης Εκπαιδεύσεως και φέρουσι την γενικήν ονομασίαν "Κατώτεραι Τεχνικαί Σχολαί". 2.Αι Δημόσιαι Τεχνικαί Σχολαί Τεχνικών Βοηθών Εργοδηγών του άρθρ. 16 του Ν.Δ. 3971/1959 και αι αναγνωρισθείσαι ως Σχολαί του άρθρου τούτου ιδιωτικαί Τεχνικαί Σχολαί κατατάσσονται εις την δευτέραν βαθμίδα της Μέσης Εκπαιδεύσεως και φέρουσι την γενικήν ονομασίαν "Μέσαι Τεχνικαί Σχολαί". Εις τον αυτόν επί της Εθνικής Παιδείας και Θρησκευμάτων Ημέτερον Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 